《竹夫人》
明代·谢五娘

青奴何事漫相轻，封号今同虢国荣。九夏专房非在貌，一身空洞若为情。

君恩本自无心得，妇节从来彻骨清。叹惜班姬秋后扇，半生幽恨几时平。

作者简介：谢五娘，潮州人。明神宗万历间才女。善诗。生平坎坷，尝被逮系。有《读月居诗》一卷。事见明钱谦益《列朝诗集·闺集第四》、清康熙《潮州府志》卷一〇。谢五娘诗，存于明钱谦益辑《列朝诗集·闺集第四》共十首，存于清乾隆修《潮州府志》卷四二共十一首，存于清温汝能《粤东诗海》卷九六共十首，剔去重收之作，今存诗二十二首。